  Наталья Тетерина 15-тӥ южтолэзе студентъёслэн «Удмуртия заряжает!» нырысетӥ элькун форумазы возьматэм сизьым ӵектос понна улосвыл тӧрлыкъёс дурбасьтӥзы. Ужрад Александр Бречаловлэсь «Открытый диалог с главой Удмуртии» ӵектос улсын студентъёсын пумиськонъёссэ азьланьтӥз но 3 сюрслэсь трос пыриськисьёсты люказ. Мыным туж кулэ валаны, маин тӥ улӥськоды. Мыным кулэ валаны тӥлесьтыд кулэяськонъёстэс. Мыным кулэ тодыны, кыӵеен тӥ адӟиськоды Удмуртиез ӵуказе. Кулэ тодыны тӥлесьтыд малпанъёстэс, мае воштоно вылӥ дышетон сӧзнэтын. Кызьы юрттоно егит ӧнерчиослы, мар лэсьтоно, тӥ элькунысь медад кошке, асьтэдыз татын, Удмуртиын, мед шедьтоды шуыса Александр Бречалов, Удмуртилэн тӧроезНьыль ӵектосэн элькунлэн тӧроез вузъёсын пумиськылыкуз тодматскиз. Ижкарысь эм академиысь студентъёс Алексей Ефаров но Роберт Баязитов веразы «Студенческая хоккейная лига» проектсы сярысь, кудӥз понна Удмуртиысь сенатор, хоккеен шудонъя «Ижсталь» клублэн президентэз Юрий Фёдоров дурбасьтӥз. Со пияшъёслы «Ижстальысь» хоккеистъёсын ӵош тренировкаос но эшлыко шудонъёс радъяны кыл сётӥз. Удмурт кун университетысь Алёна Скачкова но Илья Банников асьсэлэсь эктонъя «Джечбур батл. Удмуртской колорит» фестивальзэс азинтозы, нош Ижкарысь гурт возёсъя кун академиысь Алёна Пескишева Удмуртиысь студентъёсты «Мисс и Мистер Университет» вожвылъяськонэн федерал ёзэ поттыны малпа. "Удмуртия заряжает!" 9 фото Глазкарысь пединститутын нырысетӥ курсын дышетскись Анна Трапезникова ляб адӟись пиналъёслы «Тактильная книга» ӵектосэныз тодматӥз. Эшшо куинез ӵектос форуме мукет амалэн вуиз. Валентин Наговицын Глазкарысь егит урбанистъёсын ӵош Карысь садэз выльдонъя ӵектос дасяз, Удмуртилэн тӧроезлы сое кылем тулыс возьматӥзы. Тыраз-пыдаз вуттэм проект «Формирование комфортной городской среды» йӧскалык ӵектосэ пыриз. Ижкарысь 27 номеро школаын 9-тӥ классын дышетскись Александр Чукавин кышкыттэмлыко роботизированной дугдылоннилэсь проектсэ малпаз. Алигес со Startup Tour вожвылъяськонлэн одӥгаз номинацияз вормиз. Эшшо одӥг ӵектос — скейт-парк лэсьтон. Самолётын Александр Бречаловен малпамтэ шорысь пумиськыкуз сое Андрей Передвиган дэмлаз. Элькун тӧрлыкъёсын огкылэ вуыса, площадкаез лэсьтон ужъёсты оштолэзе кутскозы ни. Тегъёс: Ижкар егитъёс Удмуртия студентъёс Мерлык АлександрБречалов  